4. การวิจัยและพัฒนา

4.1. ผลิตภัณฑ์

บริษัทได้ตระหนักถึงความสำคัญของคุณภาพผลิตภัณฑ์และการตอบสนองต่อความต้องการของลูกค้าเป็นหลัก
บริษัทจึงมีนโยบายที่เน้นในเรื่องการวิจัยและพัฒนาเกี่ยวกับผลิตภัณฑ์อย่างต่อเนื่อง ได้แก่
การพัฒนาผลิตภัณฑ์ใหม่
การพัฒนาผลิตภัณฑ์ให้มีความเหมาะสมกับลักษณะการใช้งานของลูกค้าแต่ละราย
และการลดผลกระทบต่อสิ่งแวดล้อม เป็นต้น
ทำให้บริษัทสามารถให้คำแนะนำแก่ลูกค้าเพื่อให้สามารถนำสีไปใช้ได้เต็มประสิทธิภาพ
และเพิ่มความสามารถในการแข่งขันโดยการสร้างความแตกต่างจากคู่แข่ง
โดยการวิจัยและพัฒนาของบริษัทสามารถแบ่งได้ดังนี้

1.  การร่วมวิจัยและพัฒนากับเจ้าของ Know-How บริษัทมีการร่วมวิจัยและพัฒนากับเจ้าของ
    Know-How เพื่อให้สีมีคุณสมบัติที่พิเศษ และสอดคล้องกับความต้องการของตลาด เช่น

1)  การพัฒนาสีพ่นภายนอกยานยนต์ให้ทนต่อการกัดกร่อนของน้ำมันเชื้อเพลิงที่มีส่วนผสมของเอทานอลได้ดี
    ตามแนวโน้มของการใช้ก๊าซโซฮอลล์ที่มีส่วนผสมของเอทานอลสูงกว่าเพื่อทดแทนน้ำมันเชื้อเพลิงที่ใช้กันทั่วไป
    โดยจะมีการปรับปรุงแก้ไขสูตรการผลิต
    และใช้วัตถุดิบที่มีคุณสมบัติทนต่อการกัดกร่อนเอทานอลในระดับที่สูงขึ้น

2)  การร่วมพัฒนาสูตรวัตถุดิบที่ใช้ในการผลิตสีพ่นรถจักรยานยนต์จากเดิมที่ต้องนำเข้าจากต่างประเทศ
    ปัจจุบันบริษัทสามารถร่วมมือกับผู้ผลิตวัตถุดิบในประเทศเพื่อผลิตวัตถุดิบเฉพาะประเภทเรซิ่นที่เป็นวัตถุดิบสำคัญของสีที่มีคุณสมบัติในการยึดเกาะพื้นผิว
    ทำให้ต้นทุนวัตถุดิบที่ใช้ในการผลิตต่ำลง

    1.  การวิจัยและพัฒนาขึ้นเอง โดยการพัฒนา Know-How จากเจ้าของลิขสิทธิ์
        และการวิจัยและพัฒนาเพื่อการปรับการใช้งานสีให้สอดคล้องกับสภาพแวดล้อมในประเทศไทย
        ซึ่งแตกต่างจากสภาพแวดล้อมในประเทศญี่ปุ่น เช่น

1)  การร่วมออกแบบสีใหม่กับลูกค้าที่ต้องการสีที่มีเฉดสีพิเศษและมีความโดดเด่นเฉพาะแบบ
    แต่ยังคงคุณสมบัติและคุณภาพตามมาตรฐานถึงแม้ว่าจะมีการเปลี่ยนแปลงวัตถุดิบสำคัญก็ตาม

2)  บริษัทมีการวิจัยและพัฒนาสีเพิ่มเติมเพื่อปรับการใช้งาน
    เนื่องจากประเทศไทยมีสภาพภูมิอากาศต่างจากประเทศญี่ปุ่นและอเมริกา
    และมีลักษณะวิธีการใช้สีที่แตกต่างกัน
    โดยที่โรงงานในประเทศญี่ปุ่นจะใช้ระบบคอมพิวเตอร์และมีหุ่นยนต์เข้ามาใช้ในกระบวนการผลิต
    เนื่องจากมีการผลิตต่อครั้งเป็นจำนวนมาก ในขณะที่ประเทศไทยยังต้องพึ่งพาแรงงานคนอยู่
    จึงต้องมีการพัฒนาปรับสูตรและส่วนผสมของสีที่ใช้สำหรับการพ่นด้วยมือ
    เพื่อให้มีคุณสมบัติการยึดเกาะดีขึ้นและให้สีที่พ่นมีความเรียบสม่ำเสมอกัน

3)  บริษัทมีการคิดค้นและพัฒนาสูตรสีโดยตระหนักถึงสิ่งแวดล้อม เช่น สี Hi-Solid คือ
    สีที่ลดปริมาณการใช้ทินเนอร์ การพัฒนาสูตรสีชั้นเดียว 1-Coat System แทนสี 2-Coat
    System ที่ต้องเคลือบสี 2 ชั้น ทำให้ลดมลภาวะและประหยัดต้นทุนของลูกค้า
    โดยการลดการใช้ทินเนอร์และลดจำนวนครั้งในการเคลือบสี

4)  บริษัทร่วมในโครงการพัฒนามาตรฐานการสอบเทียบเครื่องมือ (Calibration)
    ของสำนักงานวิทยาศาสตร์และเทคโนโลยีแห่งชาติ (สวทช.)
    ซึ่งจะเน้นในด้านการตรวจสอบความถูกต้องแม่นยำของเครื่องมือวัดต่างๆ
    ที่ใช้ในการทดสอบคุณภาพของสี
    เพื่อให้แน่ใจในคุณภาพของสีและได้มาตรฐานตามที่กำหนดไว้ก่อนจำหน่ายให้แก่ลูกค้า

จากนโยบายที่ให้ความสำคัญเรื่องการวิจัยและพัฒนาดังกล่าว
บริษัทจึงได้จัดสรรงบประมาณเพื่อเป็นเงินลงทุนสนับสนุนในส่วนที่เกี่ยวข้องกับการวิจัยและพัฒนาผลิตภัณฑ์อย่างสม่ำเสมอเป็นประจำทุกปี
โดยบริษัทมีการลงทุนในการวิจัยและพัฒนาในปี 2546 - 2548 ดังนี้

+----------+----+-----------+-----------------+-------+------+------+
| ประเภ    | ล  | รายละเอียด | ประโยชน์ที่ได้รับ    | ง     |      |      |
| ทการลงทุน | งท |           |                 | บประม |      |      |
|          | ุนโ |           |                 | าณที่ใช้ |      |      |
|          | ดย |           |                 | (พ    |      |      |
|          |    |           |                 | ันบาท) |      |      |
+----------+----+-----------+-----------------+-------+------+------+
|          |    |           |                 | ปี     | ปี    | ปี    |
|          |    |           |                 | 2546  | 2547 | 2548 |
+----------+----+-----------+-----------------+-------+------+------+
| การต     | บร | ซื้อเ       | 1.  เพิ่มปร       | 9     | 1,29 | 1,13 |
| รวจสอบคุณ | ิษัท | ครื่องมือและ | ะสิทธิภาพในการตรว | 64.23 | 0.51 | 5.91 |
| ภาพและพัฒ |    | อุปกรณ์ที่ใช้ใ | จสอบคุณภาพของผลิต |       |      |      |
| นาผลิตภัณฑ์ |    | นห้องทดลอง | ภัณฑ์ให้ถูกต้องแม่นยำ |       |      |      |
|          |    |           |                 |       |      |      |
|          |    |           | 2.  เ           |       |      |      |
|          |    |           | พื่อเป็นการสร้างควา |       |      |      |
|          |    |           | มมั่นใจแก่ลูกค้าว่าผล |       |      |      |
|          |    |           | ิตภัณฑ์ที่ได้จากบริษัทจ |       |      |      |
|          |    |           | ะมีคุณภาพตรงตามคว |       |      |      |
|          |    |           | ามต้องการของลูกค้า |       |      |      |
+----------+----+-----------+-----------------+-------+------+------+
| การเพิ่มป  | บร | ซื้อ        | 1.  เพิ่มปร       | 5,7   | 8,02 | 7,58 |
| ระสิทธิภาพ | ิษัท | เครื่องจักรแ | ะสิทธิภาพในการผลิต | 28.87 | 0.32 | 1.64 |
| ในการผลิต |    | ละอุปกรณ์ที่ใ |                 |       |      |      |
|          |    | ช้ในการผลิต | 2.              |       |      |      |
|          |    |           |  ลดต้นทุนการผลิตขอ |       |      |      |
|          |    |           | งบริษัทในการใช้ประ |       |      |      |
|          |    |           | โยชน์จากเครื่องจักร |       |      |      |
+----------+----+-----------+-----------------+-------+------+------+
| รวม      |    |           |                 | 6,6   | 9,31 | 8,71 |
|          |    |           |                 | 93.10 | 0.83 | 7.56 |
+----------+----+-----------+-----------------+-------+------+------+

นอกจากนี้ บริษัทยังได้รับการสนับสนุนด้านการวิจัยและพัฒนาผลิตภัณฑ์สีพ่นพลาสติกจาก OMT
โดยมีการลงทุนร่วมกับบริษัทในการซื้ออุปกรณ์และเครื่องมือที่ใช้ในห้องทดลอง
เพื่อใช้เพิ่มประสิทธิภาพในการตรวจสอบคุณภาพของผลิตภัณฑ์ให้ถูกต้องแม่นยำ
และทดลองผลิตภัณฑ์ใหม่ๆ ในกลุ่มสีพ่นพลาสติก เนื่องจาก OMT
ต้องการให้บริษัทใช้เครื่องมือตรวจสอบที่มีมาตรฐานเดียวกับผู้ผลิตในประเทศญี่ปุ่น
เพื่อเป็นการสร้างความมั่นใจแก่ลูกค้าว่าผลิตภัณฑ์ที่ได้จากบริษัทจะมีคุณภาพตรงตามความต้องการของลูกค้า
โดย OMT มีการลงทุนเพื่อสนับสนุนด้านการวิจัยและพัฒนาให้บริษัท ในปี 2548
โดยอุปกรณ์และเครื่องมือทั้งหมดติดตั้งอยู่ที่บริษัท

4.2. บุคลากร

บริษัทให้ความสำคัญกับบุคลากรในทุกระดับควบคู่กันกับการให้ความสำคัญของผลิตภัณฑ์
โดยเน้นในเรื่องการพัฒนาบุคลากรให้มีความรู้ความชำนาญเฉพาะด้าน
มีการเชิญวิทยากรมาให้ความรู้แก่พนักงานที่เกี่ยวข้อง
รวมถึงการส่งพนักงานไปฝึกอบรมอย่างต่อเนื่อง
เพื่อที่จะสามารถนำความรู้ใหม่ๆที่ได้รับมาใช้พัฒนาให้เกิดประโยชน์แก่บริษัท นอกจากนี้
บริษัทยังให้ความสำคัญกับการพัฒนาด้านความปลอดภัยและสุขอนามัยที่ดี
มีการจัดฝึกอบรมให้ความรู้ในด้านการปฏิบัติงาน การตรวจสุขภาพประจำปี